“Real” prezidenti Joze Mourinyoni jamoaga qaytishi haqidagi xabarlarni rad qildi

Madridning “Real” futbol klubi prezidenti Florentino Peres Joze Mourinyoni jamoaning bosh murabbiyi lavozimiga qaytish mumkinligi haqidagi xabarlarni rad qildi. Bu haqda “Goal.com” bergan ma’lumotlarga asosan “TASS” xabar qilmoqda.

“Benites almashtirilmaydi. Ayrim OAVning xabarlariga javoban shuni ta’kidlaymanki, murabbiylarni klub tayinlaydi. Benites esa, muammoni hal qilish uchun kelgan. U muammo emas, balki muammoning yechimidir”, ― dedi Peres.
Mourinyo “Real”da 2010―2013-yillar davomida ishlagan. Uning boshchiligida jamoa Ispaniya Kubogi va Superkubogi chempionatlarida bir marotabadan g‘olib bo‘lgan.
Eslatib o‘tamiz, Londonning “Chelsi” futbol klubi bosh murabbiyi Joze Mourinyo iste’foga chiqarilgan edi.